CELEX: 62008CO0156
Language: bg
Date: 2008-11-27 00:00:00
Title: Определение на Съда (трети състав) от 27 ноември 2008 г. # Monika Vollkommer срещу Finanzamt Hannover-Land I. # Искане за преюдициално заключение: Niedersächsisches Finanzgericht - Германия. # Член 104, параграф 3 от Процедурния правилник - Шеста директива ДДС - Член 33, параграф 1 - Понятие "данъци върху оборота" - Данък при придобиване на недвижим имот. # Дело C-156/08.

Определение на Съда (трети състав) от 27 ноември 2008 г. — Vollkommer/Finanzamt Hannover-Land I
      (Дело C‑156/08)
      „Член 104, параграф 3 от Процедурния правилник — Шеста директива ДДС — Член 33, параграф 1 — Понятие „данъци върху оборота“ — Данък при придобиване на недвижим имот“
      Данъчни разпоредби — Хармонизиране на законодателствата — Данъци върху оборота — Обща система на данъка върху добавената стойност — Забрана за събиране на други национални данъци, които могат да се характеризират като данъци върху оборота (член 33 от Директива
         77/388 на Съвета) (вж. точки 32—35 и диспозитива)
      
      Предмет
      
         
               Преюдициално запитване — Niedersächsisches Finanzgericht — Тълкуване на член 33, параграф 1 от Директива 77/388/ЕИО: Шеста
                  директива на Съвета от 17 май 1977 година относно хармонизиране на законодателствата на държавите членки относно данъците
                  върху оборота — обща система на данъка върху добавената стойност: единна данъчна основа (ОВ L 145, стр. 1) и на член 401 от
                  Директива 2006/112/ЕО на Съвета от 28 ноември 2006 година относно общата система на данъка върху добавената стойност (ОВ L 347,
                  стр. 1; Специално издание на български език, 2007 г., глава 9, том 3, стр. 7) — Вземане предвид, за целите на определяне на
                  данъчната основа на данъка при придобиване на недвижим имот („Grunderwerbsteuer“), на бъдещи доставки на услуги, които имат
                  за предмет построяването на сграда и се облагат с данък върху оборота, ако придобиването включва едновременно предаването
                  на парцела за застрояване и посочените по-горе услуги
               
            Диспозитив
      
         
                   
               
               
                  
               
               
                  	Член 33 от Директива 77/388/ЕИО на Съвета от 17 май 1977 година относно хармонизиране на законодателствата на държавите членки
                     относно данъците върху оборота — обща система на данъка върху добавената стойност: единна данъчна основа, изменена с Директива
                     91/680/ЕИО на Съвета от 16 декември 1991 година, трябва да се тълкува в смисъл, че допуска в случаите на придобиване на незастроен
                     парцел държавата членка да включи бъдещи доставки на строителни услуги в данъчната основа, използвана за изчисляването на
                     данъци върху придобиването и сделките като предвидения в германското право „Grunderwerbsteur“, и по този начин да обложи сделката,
                     която подлежи на облагане с данък върху добавената стойност съгласно посочената директива, и с тези други данъци, при условие
                     че последните нямат характер на данъци върху оборота.